**Egy holdfényes éjszakán**

Egy rejtelmes lény él a párnád alatt,

Sötétsége minden éjjel eláraszt

Ha egy picike fény árad eléje,

Elpárolog a messzeségbe

Egy sötét éjszaka neked előjön

Szemei mint a holdfényes éjszakán

Rémült macska ingere

Hangja a némaságba eped

Vajon mit mondhat?

Segíts, Ég!

Segítségért kiállt.

Kimondani oly fájdalmas neki már

Vérző szíve ott roskad elporladt mellkasában néked

Mégis oly szelíden kiabál az égnek

Vajon mi lehet a baja?

Fájdalmát enyhíteni nem tudod,

Oly csalódott

Nem vár rá senki más,

Csak az elmúlás

Egy lidérces éjszakán.

Eme éjszaka kinyitja ablakát

S eltűnik

Nem találod soha már

Vajon miért a te párnád alatt élt?

A kedvesség és a sötétség...

Csak az álmaid utolsó óráin láthatod ismét

Hangtalanul

Hangja volt néke

Mikor még boldog volt az élete

Bőre pirult az örömtől,

De öröme eltűnt

Nem kell senkinek sem,

Kiveti a köd.

Keresed kutatod,

Ki álmaidban megtalált,

Mikor tudod, hogy soha többet nem látod már

Érzed lágy szellőben hangját

Hallod üres tekintetét

Egy holdfényes éjszakán.

Reggel mikor a nap ragyog,

Látod halott lépteit ott,

Ott, hol a legmélyebb álmaid bújnak,

Hol nincs út, s nincs óra.

Hol az emberek meghalnak,

Hol a lelküket széttépik

Hol nincs béke

nincs szó

Csak érzed, hogy jön

De nem tudod ki

Szeretnéd végre megtalálni...

Hevesen dobog parányi szíve,

Mikor álmaidban megtalál téged,

De az elfojtott könnycseppek

Nem folynak kiszáradt szeméből,

Mert már nem tud érezni

Meghalt

De létezni akar

Csonkított testét nem találod meg,

Szívébe a neved bele van vésve,

Te vésted bele még régen,

Ezt az üzenetet hagyta meg néked.

A palackba zárva illatát,

Mit utolsó testnedvében talált,

Fájdalmas volt néha

De megérte

Már nem kell keresnie téged

A halálod sötét óráján

Te is megtalálod a palackba zárt illatát,

S utolsó lélegzetedet meríted ki belőle,

S ő ott lesz veled,

Palackba zárja a szenvedésed.

**Éj**

Leveti bársonyos ruháit az ég,

Oly fekete, oly szép

Hallani a távolban

Az ezüst köpenybe öltözött Hold hangját

Az állatok már várták.

Fenn az égen,

A messzeségben

Szunnyadóra esnek a Nap sugarai

A csöndben, ha jól figyelsz

Hallhatod, ahogy a lágy szellő fut át a fűszálakon

Miközben figyelem a hangot,

Lehunyom a szemem

Ott ahol vagyok

S álmaik földjén ébredem.

**Emlék**

Oly halovány, mint a ködben

bimbódzó virág

Oly gyenge, mint egy csók

megcsalt kedvesed ajkán

Oly hideg, mint télen a vihar

Oly veszélyes, mint egy vékony inda.

Felmászok a fonatra félelemmel

Nem törődve a köddel

Mi elborítja e szépséget

S csak a szürke eget nézem

Ijedségtől reszketve

Fent vagyok a fán

Nem látok a sötétségtől

Nem látok a felhőktől

Elvesztem immár.

**Hazám**

Hazám,

Oly hűtlen voltál,

Szerelmem irántad

Elszállott már

Hűvös szél

Fúj feléd

Harmatcsepp

Könny

Ég és föld

Az én igazi hazám közt

Poklok fia

Mennyország ajtaja

Éber álom

Álmos átok

Tűz fagyaszt

Jég éget,

Már nem kereslek téged

Hazám,

Oly hűtlen voltál

De én megbocsátok

Mert az álmok boldogok

Már nem a valóság

Az álmos átok

súgja a hideg éjszakákon ártatlan fülembe

Légy éber, légy boldog most

Hazám, béke veled mindörökre

**Miért éltek, ó, emberek**

Miért éltek ó, emberek

Ily nagy büszkeségben?

Mi dobogtatja szíveteket?

Mi dobogtatja nemzetetek zászlaját

újra s újra?

Miért küzdötök s haltok?

Véretek, mi bennetek folyik,

Egyszer elemeire bomlik

Tudjuk mindnyájan, de élünk

Élünk s halunk.

Küzdötök a pusztító percekben

Mikor a fekete egek

Dermegve zengenek a puszta rengetegre

Mennyi fájdalom

Véres csapások a sírdombokon

Bölcsőket ringattok

A végzet bölcsőit

Egyszer bevégeztek ti is...

Mi lesz veled, emberiség?

**Mily jó lenne**

Mily jó lenne,

Ha itt lenne velem

S fogná a kezem

Egy csendes éjjelen

Mily jó lenne,

Ha szárnyaim lennének

S elröpülhetnék vele

A messzi földre

Mily jó lenne

Ha szemem

Az ő szemével fogócskázna

Mikor az ég ragyog

A fák billegnek

Pirkadatkor

Mily jó lenne

Ha vörös ajkai

Ó édes csókjai

Az én ajkaimon pihenhetnének

Mily jó lenne,

Ha sötét a utaimon bandukolna velem

S kivilágítani, félelmem enyhítené

Mily jó lenne

Ha kemény, száraz szívemet

Puha selyemmel ragasztaná össze

Mily jó lenne,

Ha itt lenne velem

S fogná a kezem

Egy csendes éjjelen.

**Nyugati szelek**

Egy csendes erdő szélén vagyok,

Éjszaka sétálgatok

Ahol a Nap sosem ragyog

Csak telnek-múlnak a napok

Ahogy megyek be az erdőbe,

Megbabonáz egy hang

Egy suhogó hang,

Mi énekel.

Énekel a szelekről,

Mik ezt az erdőt sújtották,

Énekel a vadakról, mik itt éltek,

Itt éltek, míg nem jöttek.

Énekel róluk

Énekel gyorsaságukról

Énekel arról,

Honnan jöttek

Ezek a nyugati szelek.

Énekel arról, hogy hová tartanak

A keletre tartó pusztítók

Átkelnek mindenen

De nem tudják, mit tettek.

Sosem néztek hátra

Mentem-mentek s mennek-mennek,

míg haza nem térnek.

De hol születtek?

Ki teremtette őket?

Mi történt lelkükkel?

Mi történt akkor?

Mi történt, mikor szelekké váltak?

Hajdanán ők is emberek lehettek,

Ám egy sötét nap bosszús óráján

Megtörték őket

Véget vetettek szenvedésüknek.

És nem ölthetnek többé testet...

Többé nem énekelhetnek...

Szétszakították lelküket...

Egy tett miatt, mit nem bocsát meg nekik az Úr sem.

Sírnak a fák...

Sírok én is...

Ledermedve esem össze egy fát ölelve,

S elhagy a suhogó hang...

Egyre távolabb halad,

Lassan már nem látom.

Csak egy szellőt érzek átsuhanni testemen...

Eljöttek értem...eljöttek...a nyugati szelek

**Percek**

Forognak a percek

Az utaikon

Táncra perdülve

Minden perdülés

Egy másodperc

Mi nem boldog.

Boldognak kellene lennie?

A jelenben élünk,

Vagy a jövőnkben hiszünk?

A múlt a szenvedésünk?

Élünk vagy hiszünk vagy szenvedünk?

A jelen ablakában

Keseregve nézzük a lehetőségeket

Miket elénk tártak

Döntenünk kell...

Minden másodperc egy kincs

Mi lassan elveszik

Élünk vagy létezünk?

Szenvedünk vagy hiszünk?

Szenvedünk a múlt miatt,

Hiszünk a jövőben?

Mi egy átkot oldana fel,

S boldogok lehetnénk

Élhetnénk s nem szenvednénk...

Megszűnne a múlt, s csak a jelen lenne

Most

**Tél**

Vége

Az őszt suttogó szeleknek

Vége

A madarak csiripelésének

Jön

A harmatban fogvatartott

Édes fű illata

Jön

A fák meztelenségének

Szerény alkonyata

Vége

Az örömnek, mi ajkaidon ugrált

Vége

Az erdei állatok muzsikálásának

Zokog

Zokognak a füvek

Jön

Jön az éhség s gyalázat

Jön a fagyasztó tél.

**Valahol az óceán sivatagán**

Viharos szelek söpörnek végig

Az óceán sivatagán

Fölmérve a kárt

Mit okoztak vakon,

Óh, hányszor mondták lecsillapodnak

Mikor még nem ott voltak,

Nem romboltak,

Tavasszal ők is virágoztak

Nem bántották a bogarakat

Nem bántották a vadakat,

Nem bántottak senkit sem.

Keresik hazájukat,

Hol nyugovóra térhetnek

Keresik a karokat,

Mik átölelhetik őket

Vigaszuk nincs nekik,

Csak vándorolnak-vándorolnak,

Míg egy barna rozsdás kapu mögé nem térnek

Hol sírukat letehetik örökre

Keresik az életet

Mit elvesztettek

Az időben...

Léteznek, de nem élnek,

Nem virágoznak tavasszal,

Nem gyönyörködnek az állatokban

Nem is látják őket

Számukra nincs szép és jó

Számukra megszakadt az idő

Elvették lelküket

S nem találják útjukat

Csak sodorják őket

A keserű óceán habjai

Miknek nincs vége

Nincs kezdete

Csak visz a zord mélységbe

A széttépett ellopott lelkük után

Nem ismerve annak útját

Nem ismerve a kulcsot,

Mi a barna rozsdás kaput nyitja

Nem ismerve azt az embert

Kinek karjaiba bújhatnának

A halál is hátat fordít nekük

Csak léteznek, de nem élnek

Senki sem látja őket

Senki sem keresi honlétüket

Bűnösek, de megtértek

Bűnüket nem bocsátja meg Isten sem

Kitagadta őket a sors keze

Kitagadta őket

Léteznek, de nem élnek...