Le nem írt vers

Szerettem volna megírni.

Azt, ahogy a fényben elfojtak a tócsák,

Ahogy a lámpák aranyuk a betonra szórták.

Ennyi lett belőle.

Nem írtam meg, hogy szavam meg ne ölje.

Őszi eső

Monoton hulló csendes eső,

Kopár a világ, mint temető.

Szálló levél, kopaszodó fák,

Az Ősz zúgja altató dalát.

Éj

Csillagos, sötét pára.

Száll maga az éjszakába.

Egymaga.

Az éjszaka.

Felhő mögött csillag süt.

Lehelet a légbe üt.

Csak lehelsz.

S nem felelsz.

Az utcán már minden sárga,

Világít az utca - lámpa.

Sárga - fény.

Éj - remény.

A kérdés elül csendesen,

Nem felel az este sem.

Ő van: egymaga.

Az éjszaka.

Dél körüli Nimfa gondolatok

Fog alatt ropogva harsogó alma,

Fáról leugrott a csacsogó szarka.

Lágyan redőző, kedves ruha,

Szép a Világ, de egy cseppet fura.

Szájamban málna - íz fagylalt,

Magamba dúdolok egy dalt.

Majd vágytól hevülten,

Álomra dűltem,

S megszülettek:

E Nimfa - gondolatok.

Párka

Kő udvaron arany rokka,

Fonalát egyre fonja.

El nem pusztul, soha - soha.

Idő foga őt nem fogja.

S én is - haláltól nem félek,

Enyém az örökifjú élet.

De mit ér, ha itt kell ülnöm,

Fonalat fonnom, időt szülnöm?

Körbevesz néma unalom,

Idő csillog a fonalon.

Ember sorsot szövök, vágok,

Életekkel egyre játszok.

De én is vágyom e életre:

Mulandóra, de teljesre.

Bezárt oroszlán

A béke eltörött,

Törékeny szívem fölött.

Innen nem lehet megállni,

Már nem tudok mit csinálni.

Lelkem az izzó bomba,

Valamit ledöntök romba,

S elesek a porba.

Füstszag csap az orrba.

Futni kéne az éjbe,

Bezárt oroszlán ketrecébe,

Repedt kebellel szállni az égbe,

S megnyugodni végre.

Szívembe száz rím kavarog.

Azt se tudom, mit akarok.

Valamit kéne tenni:

Tudni csakúgy lenni.

Rabság

“Napi 60 cigaretta, egy liter kávé. Nem akarok szabad lenni.”

(Kosztolányi Dezső)

Ezernyi édes kis apróság,

Megszokott, melengető rabság.

A reggeli kávéd.

A padlón hagyott játék.

A nyaralás - élményed,

A tévéd és a géped.

A jó falat.

Ne álltasd magad.

Legalább most ne tagadd:

Nem zavar, hogy nem vagy szabad.

Lepke vers

Verset írtam. Nem egyet, sokat.

Szép, de bizony múlandó dolgokat.

Mert van költő, ki Napként tündököl,

Van, ki elbukik s sötétbe merül.

Van, ki ragyog fényesen, szépen,

S van kinek üstököse lehullik az égen.

Volt, ki vélte versét öröknek,

S a Földön év ezredek pörögtek:

Ma már elfeledték.

Nincs róla semmi emlék.

Ők a múlandó pillangók,

Gyors röptűek, villanók.

Fellobbannak, szívekbe nyomot hagynak,

Majd gyorsan elhaladnak.

De ott marad a szívben,

Egy eldugott, elfeledett ívben,

Daluk, mely bár múlandó, de szép,

Pont mint a színes lepkék.

Én is írok, s nem tudom,

Verseim hiába dúdolom?

Lepke leszek, vagy fénylő Nap?

Tenger, vagy csak kis patak?

Túléli -e életem dalom?

S mondja -e majd valaki egy napon:

Ez költő volt?

De írnom kell,

Törni utat egyre fel,

S kérdeznem: jó ez, vagy hiába?

S nem tudom meg e világba.

A semmi közepén

Ott élek én:

A semmi közepén,

Az óceán egy magányos szigetén.

Ott, ahol nincs más csak én,

Egyedül a földtekén.

Körül zsongva mesés alakokkal,

Vagyok magányos képzelet - tagokkal.

A semmi közepén,

Egy elfeledett rét ölén,

Ahol senki sem bánthat,

Ahol én adok nevet a világnak.

Ahol mindig minden változó:

Ott én vagyok a megálmodó.

Nem akarok innen messzire menni,

Itt akarok királynő lenni.

Örökké fogjon körül a semmi!

Én nem fogok innen elmenni!

Nem tudom hogy jutottam ide,

Merre vezet az út a semmibe.

Nem tudom az embernek merre kell mennie,

Mert nincs térkép a semmibe.

Azt tudom csupán, ott van a testem testében,

Elrejtve a mélyben, a mélyben.

S ott ,a semmi közepén:

Ott bújtam el én.

Furcsa álom

Szétmosódó halvány képek,

Rútak éppen vagy tán szépek.

Nem emlékszel már semmire,

Álom vizén ringsz messzire.

A tó alattad ketté válott,

S láttál furcsa, furcsa álmot.

Falevélként tehetetlen,

Sodródsz messze tengereken.

Álmodban, s mégis ébren:

Hullámokban ringasz éppen,

Úszol messze tenger vállon:

Milyen furcsa, furcsa álom.

Eső cseppként, fellegekből,

Leszel egy csepp, sok ezerből.

Zuhansz éppen mámorosan,

S földre hullasz bánatosan.

Szépen csillogsz egy fűszálon:

Milyen furcsa, furcsa álom.

Ködben jársz a fellegekben,

Fent magasan a mennyekben.

S lezuhansz, hirtelen:

Mert álom volt, képtelen.

Milyen volt, csak most látod:

A te furcsa, furcsa álmod.